CELEX: 62018CB0008
Language: fi
Date: 2019-05-16 00:00:00
Title: asia C-8/18: Unionin tuomioistuimen määräys (yhdeksäs jaosto) 16.5.2019 (ennakkoratkaisupyyntö, jonka on esittänyt Vilniaus apygardos teismas — Liettua) — TE, UD, YB ja ZC v. Luminor Bank AB (Ennakkoratkaisupyyntö — Unionin tuomioistuimen työjärjestyksen 53 artiklan 2 kohta ja 99 artikla — Palvelujen tarjoamisen vapaus — Rahoitusvälineiden markkinat — Yksityishenkilö, joka on hankkinut pankilta johdannaisrahoitusvälineen — Kyseisen yksityishenkilön luokittelu unionin oikeudessa tarkoitetulla tavalla)

26.8.2019   
            
            
               FI
            
            
               Euroopan unionin virallinen lehti
            
            
               C 288/4
            
         
      Unionin tuomioistuimen määräys (yhdeksäs jaosto) 16.5.2019 (ennakkoratkaisupyyntö, jonka on esittänyt Vilniaus apygardos teismas — Liettua) — TE, UD, YB ja ZC v. Luminor Bank AB
      (asia C-8/18) (1)
      
      (Ennakkoratkaisupyyntö - Unionin tuomioistuimen työjärjestyksen 53 artiklan 2 kohta ja 99 artikla - Palvelujen tarjoamisen vapaus - Rahoitusvälineiden markkinat - Yksityishenkilö, joka on hankkinut pankilta johdannaisrahoitusvälineen - Kyseisen yksityishenkilön luokittelu unionin oikeudessa tarkoitetulla tavalla)
      (2019/C 288/04)
      Oikeudenkäyntikieli: liettua
      
         Ennakkoratkaisua pyytänyt tuomioistuin
      
      Vilniaus apygardos teismas
      
         Asianosaiset
      
      
         Kantajat: TE, UD, YB ja ZC
      
         Vastaaja: Luminor Bank AB
      
         Määräysosa
      
      Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21.4.2004 annettua Euroopan parlamentin ja neuvoston direktiiviä 2004/39/EY, kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annettua Euroopan parlamentin ja neuvoston direktiiviä 2011/83/EU ja rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15.5.2014 annettua Euroopan parlamentin ja neuvoston direktiiviä 2014/65/EU on tulkittava siten, ettei niitä sovelleta pääasiassa kyseessä olevien kaltaisiin joukkovelkakirjalainojen hankintoihin siltä osin kuin nämä hankinnat on tehty ennen 1.11.2007.
      Ensimmäisen ja toisen kysymyksen tutkittavaksi ottamisen edellytykset selvästi puuttuvat siltä osin kuin nämä kysymykset koskevat arvopaperien ottamisesta viralliselle pörssilistalle sekä siihen liittyvästä tiedonantovelvollisuudesta 28.5.2001 annettua Euroopan parlamentin ja neuvoston direktiiviä 2001/34/EY, sisäpiirikaupoista ja markkinoiden manipuloinnista (markkinoiden väärinkäyttö) 28.1.2003 annettua Euroopan parlamentin ja neuvoston direktiiviä 2003/6/EY ja arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34 muuttamisesta 4.11.2003 annettua Euroopan parlamentin ja neuvoston direktiiviä 2003/71/EY sekä direktiivin 2003/71 täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annettua komission asetusta (EY) N:o 809/2004.
      
         (1)  EUVL C 152, 30.4.2018.